Diari Oficial de la Generalitat Valenciana


Sumari del DOGV 9433, del 22-09-2022 (2022/8434)

RESOLUCIÓ de 15 de setembre de 2022, de la directora general d'Innovació Educativa i Ordenació, per la qual es resol la convocatòria per a centres docents de titularitat pública de la Generalitat Valenciana, durant el curs acadèmic 2022-2023, per a participar en el programa de «Resistències Artístiques: Processos Artístics en Entorns Educatius».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9433

Data del DOGV
:   22-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8434


Data del document
:   15-09-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 15 de setembre de 2022, de la directora general d'Innovació Educativa i Ordenació, per la qual es resol la convocatòria per a centres docents de titularitat pública de la Generalitat Valenciana, durant el curs acadèmic 2022-2023, per a participar en el programa de «Resistències Artístiques: Processos Artístics en Entorns Educatius». [2022/8434]  
Per la Resolució de 24 de maig de 2022, de la directora general d'Innovació Educativa i Ordenació, es va convocar els centres docents de titularitat pública de la Generalitat, durant el curs acadèmic 2022-2023, a participar en el programa «Resistències Artístiques: Processos Artístics en Entorns Educatius» (DOGV 9354 / 03.06.2022).  
  
Publicada en data 21 de juliol en la pàgina web de la Conselleria d'Educació, Cultura i Esport la Resolució provisional de l'òrgan instructor de la convocatòria per a centres docents de titularitat pública de la Generalitat, durant el curs acadèmic 2022-2023, a participar en el programa de «Resistències Artístiques: Processos artístics en Entorns educatius», i transcorregut el termini de deu dies hàbils per a fer al·legacions, d'acord amb l'apartat resolutiu tretzé de la Resolució de 24 de maig de 2022.  
Comprovada la documentació presentada una vegada transcorregut el termini d'al·legacions i estudiades i, si és el cas, ateses les al·legacions.  
En virtut del que disposen els apartats resolutius tercer, quart, cinqué i seté de la Resolució de 24 de maig de 2022, de la directora general d'Innovació Educativa i Ordenació, que va convocar els centres docents de titularitat pública de la Generalitat, durant el curs acadèmic 2022-2023, a participar en el programa «Resistències Artístiques: Processos Artístics en Entorns Educatius», resolc:  
  
Primer  
Designar els quaranta centres docents de titularitat pública de la Generalitat Valenciana seleccionats per província i tipus de centre per a participar en el programa «Resistències Artístiques: Processos Artístics en Entorns Educatius» (annex I) i els centres no seleccionats amb els motius que en cada cas s'indiquen (annex II).  
  
Segon  
Informar els centres seleccionats que seran convocats a una primera reunió de treball presencial en una data pròxima. A la reunió assistiran les persones coordinadores del projecte de cadascun dels centres.  
  
  
Contra la present resolució, que esgota la via administrativa, es podrà interposar un recurs contenciós administratiu, en el termini de dos mesos a comptar des de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que les persones interessades puguen presentar qualsevol altre recurs que estimen pertinent.  
  
València, 15 de setembre de 2022.- La directora general d'Innovació Educativa i Ordenació: Reis Gallego Perales.